’n Russiese ysbalspeler, wat ’n medalje by die Winterspele in Pjeongtsjang, Suid-Korea, gewen het, het die Spele verlaat weens bewerings dat hy opkikkers gebruik het.
Volgens Konstantin Vybornov, die Russiese afvaardiging se woordvoerder, het hy sy akkreditasie aan die owerhede oorhandig en die Olimpiese dorp verlaat terwyl daar vir die uitslae van ’n tweede bloedmonster gewag word.
“Met ons is dit nie vinniger, hoër en sterker nie. Dit gaan daaroor om meer akkuraat te wees. Ek kan nie dink watter verbode middels mens in ysbal moet gebruik nie. So dis baie moeilik om te glo,” sê Viktoria Moiseeva, ’n Russiese ysbalspeler.